**ПРОТОКОЛ № 20**

На 21.10.2023година, в 10,30 часа в ст.№20 на община Омуртаг, на осн. чл.85, ал.1 от Изборния кодекс (ИК) се проведе заседание на Общинска избирателна комисия-Омуртаг за произвеждане на изборите за общински съветници и за кметове на 29 октомври 2023 г., в състав:

Председател: Мина Илиева Илиева

Зам. Председатели: Валентин Милчев Попов

Биляна Тодорова Лазарова

Секретар: Владислава Пламенова Петрова

Членове:

1. Семра Мустафова Ереджебова
2. Моника Благовестова Боева,
3. Петър Иванов Атанасов
4. Милена Тодорова Георгиева
5. Гамзе Билгинова Ниязиева
6. Даниела Петрова Петрова

Заседанието бе открито и председателствано от госпожа Мина Илиева Илиева-Председател. Присъстват **10** членове на ОИК-Омуртаг, отсъства Стела Асенова Василева, по уважителни причини, налице е необходимия кворум по чл.85, ал.3 от ИК за провеждане на заседание. Председателят предложи следния проект за дневен ред.

**ДНЕВЕН РЕД**

1. Утвърждаване на промени в съставите на СИК на територията на община Омуртаг.
2. Искане от кандидат за кмет на кметство за заличаване на регистрация му.
3. Разни.

Предвид факта, че проекта за Дневен ред бе публикуван на интернет страницата на ОИК-Омуртаг, членовете на комисията потвърдиха, че са запознати предварително с него и нямат забележки и допълнения, Председателят на комисията подложи на гласуване проекта за дневен ред.

**Гласували 10 членове на ОИК:**

**ЗА** – Мина Илиева Илиева; Биляна Тодорова Лазарова; Валентин Милчев Попов; Владислава Пламенова Петрова, Моника Благовестова Боева; Семра Мустафова Ереджебова; Гамзе Билгинова Ниязиева; Даниела Петрова Петрова, Петър Иванов Атанасов, Милена Тодорова Георгиева

**ПРОТИВ-** няма

Дневният ред е приет единодушно.

Председателят Мина Илиева разясни на комисията, че по първа точка от дневния ред са постъпили предложения от парламентарно представени партии и коалиции за промени в съставите на СИК на територията на община Омуртаг. Предложенията отговарят на изискванията на Изборния кодекс, председателят предложи да се премине в режим на гласуване

**РЕШЕНИЕ № 83 / 21. 10.2023 г.**

ОТНОСНО:  Утвърждаване на промени в съставите на СИК на територията на община Омуртаг

В ОИК-Омуртаг са постъпили Предложения от политически партии и коалиции чрез упълномощените си представители относно искане за промени в съставите на СИК на територията на община Омуртаг от квотите им. Същите отговарят на изискванията на Изборния кодекс, поради което

**На осн. Чл.87, ал.1, т.5 от ИК, ОИК-Омуртаг РЕШИ:**

 1.Утвърждава промените в съставите на СИК на територията на община Омуртаг, съгласно представените писмени предложения с нови членове на СИК от политически партии и коалиции.

На осн. Чл.88 , ал. 1 от ИК настоящото решение може да се оспори в 3-дневен срок от обявяването му пред ЦИК.

**Гласували 10 членове на ОИК:**

**ЗА** – Мина Илиева Илиева; Биляна Тодорова Лазарова; Валентин Милчев Попов; Владислава Пламенова Петрова; Моника Благовестова Боева; Семра Мустафова Ереджебова; Гамзе Билгинова Ниязиева; Даниела Петрова Петрова; Петър Иванов Атанасов; Милена Тодорова Георгиева

**ПРОТИВ-** няма

**Решение № 83 е прието.**

По втора точка от дневния ред- Искане от кандидат за кмет на кметство за заличаване на регистрация му, Председателят Мина Илиева зачете постъпило В ОИК-Омуртаг Заявление с вх.№ 10/ 20.10.2023 г. от Росица Сандева Стефанова искане за заличаване на регистрацията й като кандидат за кмет на кметство с.Петрино. След това помоли всеки един от присъстващите да изкаже становището си по искането на лицето, като тя като председател на ОИК-Омуртаг се изказа първа. Госпожа Мина Илиева счита, че следва да се направи отказ на искането за заличаване като кандидат кмет на с.Петрино на Росица Сандева Стефанова, тъй като срокът за това е бил до 28 септември 2023 г., също така видно от обстоятелството, че Росица Сандева лично на 20.10.2023 г. около 16,30 часа е дошла в ОИК-Омуртаг да подаде заявлението си, същата не е в трайна невъзможност да участва в изборите, така както изисква Изборния кодекс. Зам. Председателят Валентин Милчев Попов зачете на присъстващите РЕШЕНИЕ № 2122-МИ от 29 август 2023 г. на ЦИК относно: регистрация на кандидатите в изборите за общински съветници и за кметове на 29 октомври 2023 г., където изрично са посочени реда, условията и сроковете за регистрация на кандидатска листа, съответно за заличаване /т.31. Когато някой от кандидатите в регистрирана кандидатска листа на партия, коалиция или местна коалиция се откаже, партията, коалицията или местната коалиция може да предложи за регистриране друг кандидат не по-късно от 30 дни преди изборния ден – 28 септември 2023 г.; т.32. Когато някой от кандидатите в регистрирана кандидатска листа на партия, коалиция или местна коалиция почине или изпадне в трайна невъзможност да участва в изборите, партията или коалицията може да предложи друг кандидат не по-късно от 7 дни преди изборния ден – 21.10.2023 г. /. Според така представеното госпожа Даниела Петрова Петрова обобщи, че в конкретния случай лицето Росица Сандева Стефанова, кандидат за кмет на кметство с. Петрино - 1. не е спазила нормативно определения срок за отказ - 28 септември 2023 г.; 2. Към заявление № 10/ 20.10.2023г. не е представен удостоверяващ документ относно факта, че същата е в трайна невъзможност да участва в изборите и 3. в заявлението липсват мотиви за направеното искане за заличаването й като кандидат за кмет на кметство с. Петрино.

След тях се изказа Зам. Председателят Биляна Тодорова Лазарова, която счита, че не се нарушава Изборния кодекс, Росица Сандева има право да бъде заличена, тъй като заявлението е подадено в срок – 20.10.2023 г., 16,30 ч. / краен срок до 21.10.2023г., до 17,00 ч./ и няма правни пречки това да бъде осъществено, независимо от факта, че бюлетините са отпечатани.

В подкрепа на казаното от нея секретарят на ОИК-Омуртаг разясни на присъстващите, че правото на Росица Сандева да бъде заличена като кандидат за кмет е субективно право и никой не следва да го нарушава, изхождайки от принципа и по аргумент на противното на чл.397 от Изборния кодекс и срокът 28 септември 2023 г. е препоръчителен, а не задължителен. Бе обяснено, че ще се изпрати запитване до ЦИК с искане за указания как да се процедира при евентуално заличаване на кандидата и при отпечатани бюлетини и одобрени графични файлове на протоколи на ОИК и СИК, които са в предпечатна подготовка.

В диспута се включиха и другите членове на ОИК-Омуртаг, като след разискванията не се стигна до непротиворечиво крайно решение. Предвид това Председателят предложи да се гласува поименно и се премина в режим на гласуване.

**РЕШЕНИЕ № 84 / 21. 10.2023 г.**

ОТНОСНО:  Искане от кандидат за кмет на кметство за заличаване на регистрация му

В ОИК-Омуртаг е постъпило Заявление с вх.№ 10/ 20.10.2023 г. от Росица Сандева Стефанова относно искане за заличаване на регистрацията й като кандидат за кмет на кметство с.Петрино. Същото НЕ отговаря на изискванията на чл.417, ал.5 от Изборния кодекс, поради следните МОТИВИ:

Съгласно РЕШЕНИЕ № 2122-МИ от 29 август 2023 г. на ЦИК относно: регистрация на кандидатите в изборите за общински съветници и за кметове на 29 октомври 2023 г. изрично са посочени реда, условията и сроковете за регистрация на кандидатска листа, съответно за заличаване /т.31. Когато някой от кандидатите в регистрирана кандидатска листа на партия, коалиция или местна коалиция се откаже, партията, коалицията или местната коалиция може да предложи за регистриране друг кандидат не по-късно от 30 дни преди изборния ден – 28 септември 2023 г.; т.32. Когато някой от кандидатите в регистрирана кандидатска листа на партия, коалиция или местна коалиция почине или изпадне в трайна невъзможност да участва в изборите, партията или коалицията може да предложи друг кандидат не по-късно от 7 дни преди изборния ден – 21.10.2023 г. / В конкретния казус лицето Росица Сандева Стефанова, кандидат за кмет на кметство с. Петрино - 1. не е спазила нормативно определения срок за отказ - 28 септември 2023 г.; 2. Към заявление № 10/ 20.10.2023г. не е представен удостоверяващ документ относно факта, че същата е в трайна невъзможност да участва в изборите и 3. в заявлението липсват мотиви за направеното искане за заличаването й като кандидат за кмет на кметство с. Петрино. С оглед липсата на правно основание за заличаване на кандидата и предвид гореизложеното

**По арг. на Чл.87, ал.1, т.15 от ИК във вр. с чл.417, ал.5 от Изборния кодекс, ОИК-Омуртаг РЕШИ:**

1. **ОТКАЗВА** да заличи регистрацията на Росица Сандева Стефанова, кандидат за кмет на кметство с. Петрино по предложение на ПП ГЕРБ за участие в изборите за общински съветници и за кметове на 29 октомври 2023 г. в община Омуртаг.

На осн. Чл.88 , ал. 1 от ИК настоящото решение може да се оспори в 3-дневен срок от обявяването му пред ЦИК.

**Гласували поименно 10 членове на ОИК:**

**ЗА ОТКАЗ ОТ ЗАЛИЧАВАНЕ НА РЕГИСТРАЦИЯТА-** Мина Илиева Илиева; Валентин Милчев Попов; Моника Благовестова Боева; Семра Мустафова Ереджебова; Гамзе Билгинова Ниязиева ; Петър Иванов Атанасов; Даниела Петрова Петрова

**ПРОТИВ ОТКАЗ ОТ ЗАЛИЧАВАНЕ НА РЕГИСТРАЦИЯТА**- Биляна Тодорова Лазарова; Владислава Пламенова Петрова; Милена Тодорова Георгиева

**ЗА- 7 ПРОТИВ- 3**

**Решение № 84 е прието.**

По точка три от дневния ред- Разни. Бяха обсъдени въпроси по предстоящото обучение на СИК.

Поради изчерпване на дневния ред Председателят закри заседанието.

**МИНА ИЛИЕВА ИЛИЕВА**

*Председател на ОИК-Омуртаг*

Владислава Пламенова Петрова

Секретар на ОИК-Омуртаг